
Ministru kabineta rīkojums Nr. 34
Rīgā 2024. gada 16. janvārī (prot. Nr. 2 18. §)
Par Ogres novada pašvaldības nekustamo īpašumu daļu pārņemšanu valsts īpašumā
· 1. Saskaņā ar Publiskas personas mantas atsavināšanas likuma 42. panta otro daļu, 42.1 un 43. pantu un likuma "Par autoceļiem" 4. panta pirmo daļu pārņemt bez atlīdzības valsts īpašumā un nodot Satiksmes ministrijas valdījumā šādu Ogres novada pašvaldībai piederošo nekustamo īpašumu daļas:
· 1.1. nekustamā īpašuma (nekustamā īpašuma kadastra Nr. 7413 002 0636) daļu – zemes vienību (zemes vienības kadastra apzīmējums 7413 002 1016) 0,0044 ha platībā – Gaismas ielā, Lielvārdē, Ogres novadā;
· 1.2. nekustamā īpašuma "Lāčplēša kapi" (nekustamā īpašuma kadastra Nr. 7433 002 0564) daļu – zemes vienību (zemes vienības kadastra apzīmējums 7433 002 1039) 0,0534 ha platībā – Laimdotas ielā 57, Lielvārdē, Ogres novadā.
· 2. Satiksmes ministrijai saskaņā ar Publiskas personas mantas atsavināšanas likuma 42. panta otro daļu un likuma "Par autoceļiem" 7. panta pirmo daļu šā rīkojuma 1. punktā minēto nekustamo īpašumu daļas (turpmāk – nekustamie īpašumi):
· 2.1. izmantot autoceļu valsts pārvaldes funkcijas īstenošanai;
· 2.2. bez atlīdzības nodot Ogres novada pašvaldībai, ja tie vairs netiek izmantoti šā rīkojuma 2.1. apakšpunktā minētās funkcijas īstenošanai.
· 3. Satiksmes ministrijai, nostiprinot zemesgrāmatā īpašuma tiesības uz valsts vārda Satiksmes ministrijas personā: 
· 3.1. ierakstīt atzīmi par aizliegumu atsavināt nekustamos īpašumus un apgrūtināt tos ar lietu tiesībām;
· 3.2. norādīt, ka īpašuma tiesības nostiprinātas uz laiku, kamēr tiek nodrošināta šā rīkojuma 2.1. apakšpunktā minētās funkcijas īstenošana.

